钦定古今图书集成/历象汇编/岁功典/第107卷 > 《书经》 > 尧典
## 钦定古今图书集成/历象汇编/岁功典/第107卷 > 《书经》 > 尧典

日中星鸟：

〈蔡传〉日中者，春分之刻，于夏永冬短为适中也。昼夜皆五十刻，举昼以见夜，故曰“日星鸟。”南方朱鸟七宿，唐一行推以鹑火为春分昏之中星也。

日永星火。

〈蔡传〉永，长也。日永昼六十刻也。星火，东方苍龙七宿。火，谓大火，夏至昏之中星也。

宵中星虚：

〈蔡传〉宵，夜也。宵中者，秋分夜之刻，于夏冬为适中也。昼夜亦各五十刻，举夜以见日，故曰宵星。虚，北方元武七宿之虚星，秋分昏之中星也。

日短星昴。

〈蔡传〉日短，昼四十刻也。“星昴”，西方白虎七宿之昴宿，冬至昏之中星也。